
Nunka lubida e 
hendenan ku semper 
tabata ku bo, pasobra 
nan ta esnan ku ta 
preokupá mas pa bo. 


GANA ANOCHI, 
PÈRDÈ MAINTA 


Rubianonan bibá na Boneiru a selebrá nan dia djasabra último. Selebrashon a kuminsá mainta tempran manera 
semper. Tra’i mèrdia tabatin un selebrashon mas den ámbito sosial. Foto ta mustra algun dirigente di e orga- 
nisashon di rubiano na Boneiru na busto di Betico Croes na Playa djasabra. 


Rubianonan a selebrá nan dia 

Jouw reactie 


Spreekt deze rol jou aan? 
Stuur dan een brief met CV 
vóór 30 maart 2023 aan: 
Linkels & Partners 
T.a.v. drs. Harald Linkels 
via mail: harald@linkels.com 


De functie 


De Organisatie 


Jouw profiel 


Je hebt een opleiding op HBO-niveau in de civiele richting of techniek. Daarnaast beschik je 
over meer dan vijf jaar werkervaring op de eilanden, bij voorkeur binnen de luchtvaart. Ook 
heb je zonder meer de nodige leidinggevende ervaring. Je bent niet alleen technisch en 
inhoudelijk sterk, maar beschikt net zo goed over uitstekende ‘people skills’, waardoor je zowel 
je eigen medewerkers als contractpartijen weet te motiveren tot een optimale inzet en 
prestatie. Je hebt bij voorkeur een goede beheersing van het Papiamentu, maar ook van het 
Nederlands en Engels. Gezien het feit dat BIA een operatie is die 7 dagen per week draait, ben 
je waar nodig ook bereid tot inzet gedurende de weekeinden en -in geval van nood en daar 
waar nodig- ook in de avonduren. 


In deze functie, waarin je leiding geeft aan 8 medewerkers, ben je verantwoordelijk voor zowel 
gepland als correctief onderhoud. Je vertaalt daartoe wettelijke eisen naar de praktijk, je sluit 
onderhoudscontracten af en je houdt steeds toezicht op de verrichte werkzaamheden, op 
zodanige wijze dat de organisatie voldoet aan zowel wettelijke- als operationele kaders en 
normen. Voor je werk ben je constant in contact met zowel interne als externe partijen. Je 
functioneert daar waar nodig als ‘troubleshooter’. Samen met je collega’s van andere afde- 
lingen bepaal je de prioriteiten en stel je voor zowel de korte-, middellange- en langere 
termijn concrete planningen op. Na goedkeuring van die plannen zorg je voor zowel de uit- 
voering daarvan, als voor periodieke rapportages over gemaakte vorderingen. . 


. 


Een psychologisch assessment kan deel uitmaken van de selectie procedure. 


Manager Maintenance 
Airside 


Linkels & Partners 


vacature 

Bonaire International Airport (BIA) is verantwoordelijk voor het beheer en 
de exploitatie van de luchthaven. BIA staat voor grote uitdagingen in onder- 
houd, uitbreiding en vervanging van de luchthaven-infrastructuur ten 
behoeve van de passagiersprocessen en het vliegverkeer. Het bouwen aan 
de verdere ontwikkeling van de luchthaven maakt het boeiend om bij BIA 
te werken. 


KRALENDIJK – M21 
ta respetá opnion di pueblo. 
E tim di 22 lider di M21 ta 
yama un danki di kurason 
na e 984 voto di konfiansa 
ku nan a risibí den elek- 
shon di 15 di mart último 
pa asina nan por kontinuá 
ku e trabou di representá e 
pueblo boneriano den Kon- 
seho Insular. Na di dos lugá 
un pabien na partido PDB 
i partido UPB ku nan ade- 
lanto den voto. 
“Na partido MPB e señal 
ta hopi kla, esta ku pueblo 
no a aprobá e maneho ni di 
e partido ni di e eks-lider, 
mirando e pèrdida grandi 
na voto. Na partido 1UPP 
i partido URB; boso no a 
alkansá, pero nos di M21 
a tuma bon nota di boso 
mensahe s”, segun un ko- 
munikado di M21. 
“Pueblo a papia i ounke 
no tin lei pa esaki, étika 
polítiko i kustumber ta ku 
e partido ku a optené mas 
voto lo mester tuma e ini- 
siativa pa kuminsá ku un 
tanda di kòmbersashon pa 
orientá posibilidatnan pa 
haña un mayoria den kon- 
seho insular pa por sostené 
un Kolegio Ehekutivo. I 
pa ta fuerte nan lo mester 
bai pa e sosten mas amplio 
posibel. Pues ta na Partido 
Demokrat pa tuma e inisi- 
ativa aki”, segun MPB. 
M21 ta respetá desishon 
di pueblo. “Pa loke ta e re- 
sultado, nos lo mester sigui 
ku nos trabou den Konseho 
Insular i hiba un maneho 
konstruktivo ku semper 
e interes general di e ko- 
munidat dilanti. Nos lo ta 
krítiko, nos lo sostené desi- 
shonnan na interes general i 


nos lo rechasá desishonnan 
ku ta en kontra di e pueblo 
su interesnan. Tambe nos lo 
vigilá di aserka si ta kumpli 
ku reglanan di bon gober- 
nashon.” 
Mas aleu M21 lo bin 
ku inisiativanan tantu den 
forma di moshonnan, de- 
sishonnan di Raad i tambe 
inisiativanan di lei, pa asi- 
na kontribuí na un gober- 
nashon na nivel pa e isla. 
“Nos ròl di kòntròl riba 
e forma kon gobièrnu ta 
manehá fondonan i biennan 
di e isla aki, pero tambe 
kon nan ta ehekutá e pro- 
grama di gobernashon, lo 
ta intensivo. I pa hasi esaki 
nos tim di lidernan a kom- 
prometé nan mes ku nan lo 
duna frakshon di M21 den 
Konseho Insular tur sos- 
ten. Nos enfoke pa krea un 
partisipashon aktivo di ko- 
munidat den gobernashon 
di nos isla, lo kontinuá den 
un forma strukturá i orga- 
nisá”, segun e komunikado 
di M21. 
“M21 lo sigui konstruí e 
movementu riba e fundeshi 
di e 984 votadó, organi- 
sando nos mes muchu mas 
mihó den tur bario aki na 
Boneiru ku e fe i speran- 
sa ku aki 4 aña, pueblo lo 
rekompensá nos trabou na 
su bienestar ainda mas i ku 
nos lo multipliká e kantidat 
di voto. 
Nos tin un ekipo hóben, 
i profeshonal, ku hopi en- 
ergia i amor pa sigui traha 
i hasi e diferensia den polí- 
tika i gobernashon di nos 
isla. Si abo tambe ke kon- 
tribuí pa yuda hasi e dife- 
rensia, aserká i djòin nos 
ekipo.” 


M21 ta respetá desishon di pueblo 

GANA ANOCHI, 
PÈRDÈ MAINTA 


KRALENDIJK- 
E 
konsepto 
gana 
anochi, 
pèrdè mainta ta un me- 
nasa real pa Partido De- 
mokrátiko Boneriano (De- 
mokrat). Djárason 15 di 
mart Demokrat a bira e ga- 
nadó indiskutibel di elek- 
shon Konseho Insular. Na 
promé instante a konta ku 
Demokrat a haña un total 
di 4002 voto. Despues a 
ahustá esaki na e kantidat 
di 3978 voto, ekivalente na 
3 asiento. 
E kuater partidonan aki 
a saka asiento. Demokrat 3 
asiento, 3 asiento pa UPB 
, MPB 2 i M21 a haña 1 
asiento. Por konklui ku 
Demokrat ta e partido 
yamá pa forma koalishon i 
ya tin kòmbersashonnan ta 
andando na e momentunan 
aki. Demokrat a forma un 
delegashon ku ta atendé ku 
esaki. Nan ta bisa ku meta 


di e kòmbersashonnan aki 
ta pa interkambiá ku otro 
e diferente opinionnan ku 
por tin pa ku próksimo pa- 
sonan den formashon di un 
gobièrnu. Tambe pa deter- 
miná kua mayoria di asien- 
to den Konseho Insular 
nobo por forma un base sta- 
bil di gobernashon eheku- 
tivo nobo, un gobernashon 
ku ta honra e deseonan ku 
pueblo a ekspresá na urna. 


Rekonteo 
Demokrat ta pidi rekon- 
teo di tur voto. Nan a man- 
da un karta pa e presidente 
di Konseho Supremo Elek- 
toral ku e petishon pa konta 
tur voto di nobo. Enfatisan- 
do e kantidat di voto blanku 
i voto inbálido. Tambe nan 
ke informashon tokante e 
kantidat di vòlmagt ku a 
usa. Ta opvio ku e partido 
ta kuestioná resultado di 


elekshon. Segun Demokrat 
e konteo ta mustra un dis- 
krepansia ku por tin influ- 
ensia riba repartishon di 
asiento. 


Kiko pueblo ke? 
Na momentu ku a bin 
den publisidat posibel ko- 
laborashon entre UPB i 
MPB a surgi basta disku- 
shon riba medio sosial. 
Hopi hende a ekspresá un 
desaprobashon bisando ku 
pueblo a demonstrá e nese- 
sidat pa bin un kambio den 
gobernashon. UPB a reak- 
shoná pa medio di un komu- 
nikado di prensa ku esaki ta 
kuadra. “Ningun Partido no 
a haña mayoria apsoluto 
pues e gritu di kambio no 
ta fundá i ta trese bruashon 
den nos komunidat”, segun 
nan komunikado. 
UPB ta splika e echo ku 
Demokrat ta pidi rekonteo 


di voto, lo stanka e proseso 
pa forma koalishon. 
“E ponensia aki ta trese 
kuné ku no tin sentido pa 
sinta ku partido Demokrat 


na e momentonan aki, pa- 
sobra nan tin otro reparti- 
shon di asiento den mente”, 
UPB ta aklará. 


KRALENDIJK - Ko- 
mishon di Informadó di 
Demokrat a tuma nota di 
vários notisia sirkulando 
f’e dia despues di elekshon 
te awor, ku MPB ku UPB 
ta hibando kombersashon 
mutuo kaba pa yega na 
kontinuashon di e koali- 
shon anterior. 
Komishon di Informadó 
di Demokrat ta poko sor- 
prendé ku vários persona ta 
preferá negoshá via prensa, 
en bes di sigui un proseso 
transparente i strukturá pa 
nos yega na un gobiernu 


stabil i duradero. 
“Demokrat, komo par- 
tido ku pueblo, a skohe 
pa inisiá e proseso di for- 
mashon, no ta negoshá via 
prensa. Nos ta kere ku - 
banda di tur otro problema 
ku a surgi i oumenta den 
e periodo di gobernashon 
ku a pasa - gran parti di e 
sklama pa kambio ku Bo- 
neiru a laga tende riba dia 
15 di mart tin di deber ku e 
falta di transparensha, e fal- 
ta di dunamentu di kuenta i 
rason na pueblo ku Boneiru 
a eksperienshá den e ultimo 


añanan”, segun e partido. 
Manera 
Partido 
De- 
mokrat a indika kaba den 
su komunikado di prensa di 
djasabra, komo partido ku 
e total di voto mas grandi 
di Boneiru, nan a tuma 
inisiativa pa habri kom- 
bersashon pa yega na un 
gobièrnu nobo mas pronto 
posibel. 
Manera 
indiká 
tambe, kombersashon ta 
andando, i Demokrat lo 
tene pueblo na altura di tur 
paso ku tin konsekuensha 
klaro pa formashon di un 
gobièrnu nobo. 


Demokrat no ta negoshá 
via prensa 


Konvokashon 
pa Reunion General Anual di miembro di 
Sociedad San Antonio de Padua 


Fecha: 
Djaluna 27 di mart 2023 
Lugá: 
Kas di Sosiedat na Rincon 
Ora: 
7’or anochi 


Agenda: 
1. Apertura 
2. Aprobashon di nótulonan di Reunion General anterior 
3. Relato di direktiva di 2022 
4. Relato finansiero di 2022 
5. Relato di Komishon di kaha 
6. Elekshon di miembronan di direktiva 
7. Nombramentu di komishon di kaha 
8. Turno liber 
9. Klousura 


Miembronan ku ta desea pa pone nan mes komo kandidato 
pa miembro di direktiva por notifiká esaki na direktiva via 
number di whatsapp +599 787 0504. 
Direktiva kier rekordá miembronan pa kumpli ku nan deber 
di paga kontribushon. 
Ofisina ta habrí djadumingu di 9or pa 12’or. 


Direktiva di Sociedad San Antonio de Padua 


I N V I T A S H O N 


Señor ta mi wardador, mi no tin falta di nada. 


Yunan, kasá i nietunan di 
Headworld Cornelio 
Emerenciana 


mihó konosi komo “Wotty” 


Pa rekordá 6 luna di partida i sosiego 
eterno di alma di nos tata 
nos ta invitá na un santu sakrifisio di 
misa pa nos defuntu stimá awe djaluna 
20 maart na parokia San Bernardo na Playa pa 7’or 
anochi. 
Aseptá esaki komo un invitashon personal. 


Konvokashon 
pa Reunion General Anual di miembro di 
Sociedad San Antonio de Padua 


Fecha: 
Djaluna 27 di mart 2023 
Lugá: 
Kas di Sosiedat na Rincon 
Ora: 
7’or anochi 


Agenda: 
1. Apertura 
2. Aprobashon di nótulonan di Reunion General anterior 
3. Relato di direktiva di 2022 
4. Relato finansiero di 2022 
5. Relato di Komishon di kaha 
6. Elekshon di miembronan di direktiva 
7. Nombramentu di komishon di kaha 
8. Turno liber 
9. Klousura 


Miembronan ku ta desea pa pone nan mes komo kandidato 
pa miembro di direktiva por notifiká esaki na direktiva via 
number di whatsapp +599 787 0504. 
Direktiva kier rekordá miembronan pa kumpli ku nan deber 
di paga kontribushon. 
Ofisina ta habrí djadumingu di 9or pa 12’or. 


Direktiva di Sociedad San Antonio de Padua 


I N V I T A S H O N 


Señor ta mi wardador, mi no tin falta di nada. 


Yunan, kasá i nietunan di 
Headworld Cornelio 
Emerenciana 


mihó konosi komo “Wotty” 


Pa rekordá 6 luna di partida i sosiego 
eterno di alma di nos tata 
nos ta invitá na un santu sakrifisio di 
misa pa nos defuntu stimá awe djaluna 
20 maart na parokia San Bernardo na Playa pa 7’or 
anochi. 
Aseptá esaki komo un invitashon personal. 


Zhung Kong B.V. 


ta buska 


- 3 kòki 


- mester tin eksperensia i V.O.G. 


Inf. tel. nr 717-6688 


Josan Bonaire N.V. 
ta buska 
- 5 metselaar 
- 5 timmerman 


-mester tin 2 aña di eksperensia 


Mas inf. tel. nr 717-7672 

KRALENDIJK – Ku 
e stipulashon preliminar di 
resultado di elekshon riba 
nivel di kandidato ayera 
nochi, elekshon 2023 ta 
kasi yega su final. E biaha 
akí e asistensia tabata algu 
mas ku 64% pa elekshon 
di Konseho Insular i kasi 
63% pa elekshon di Kole- 
gio Elektoral. Despues di 


kontròl di parti di Ofisina 
Elektoral Sentral lo stipulá 
e resultado den forma de- 
finitivo otro siman dia 23 di 
mart 2023. 
Anunsio di e resultado 
preliminar riba nivel di par- 
tido a tuma lugá na fin di e 
anochi di e dia di elekshon. 
E resultado preliminar riba 
nivel di kandidato a tuma 


lugá den oranan di anochi 
di e siguiente dia. Esaki ta 
pa motibu di uso di e prose- 
dura nobo di stipulashon 
di resultado di elekshon. 
Un bentaha grandi ta ku e 
miembronan di e urnanan 
elektoral no tin mester di 
konta tur voto na nivel di 
kandidato bou di preshon di 
tempu ku fasilidatnan limi- 
tá despues di un dia di elek- 
shon. A kolektá e votonan 
den forma sentral bou di 
supervishon den buson- 
nan di voto será i a warda 
nan na un sitio sentral. E 
siguiente dia bou di super- 
vishon a konta esakinan na 
nivel di kandidato. E kon- 
teo akí no tabata na enkargo 
di e miembronan di e urna 


elektoral ku e dia anterior a 
hasi e konteo riba nivel di 
partido. 
E stipulashon definitivo 
ta dia 23 di mart despues di 
a pasa den e protokòl di kon- 
tròl, investigashon di notifi- 
kashonnan i stipulashon di 
konklushonnan. Te riba dja- 
mars 21 di mart pa 10.00 or 
di mainta tin posibilidat pa 
hasi notifikashon òf entregá 
opheshon. Esaki ta 48 ora 
promé ku e seshon di ofisi- 
na elektoral sentral. Ofisina 
elektoral sentral ta kontrolá 
e notifikashonnan ku hen- 
denan a hasi por eskrito i ku 
argumentashon dentro di e 
tempu stipulá. Si ta nesesa- 
rio ofisina elektoral sentral 
ta duna enkargo na e ofisina 


elektoral di entidat públiko 
pa tene un seshon nobo. 
E ofisina elektoral di en- 
tidat pùbliko ta investigá e 
konklushonnan di ofisina 
elektoral sentral hasiendo 
uso di e notifikashonnan 
i si ta nesesario e ta ehe- 
kutá un rekonteo parsial òf 
kompletu. Ta hasi rekon- 
teo solamente si e konklu- 
shonnan por tin influensia 
tambe riba e repartishon di 
asiento. Lo stipulá eventual 
korekshonnan ku konstatá 
e ora ei den un asina yamá 
‘corrigendum’. 
Seguida- 
mente ta formulá, publiká 
i entregá un prosèsverbal 
huntu ku e dokumentonan 
nesesario na e ofisina elek- 
toral sentral. 


KRALENDIJK -- Ru- 
bianonan bibá na Boneiru 
a selebrá nan dia djasabra 
último. Esta ‘Dia di Himno 
i Bandera’. Selebrashon a 
kuminsá mainta tempran 
manera semper. Tra’i mèr- 
dia tabatin un selebrashon 
mas den ámbito sosial. 
Boneriano i rubianonan 
tin relashon fuerte ku otro. 
Hopi hòmber boneriano a 
bai traha den refineria di 
Lago (Esso) den dékada 
trinta. Promé ku esei taba- 


A selebrá dia di Himno Bandera Aruba 


tin tambe un fluo di trahadó 
boneriano ku a bai traha 
den minanan di fòsfat na e 
isla ruman. 
Hopi boneriano a bira 
famoso i konosí na Aruba. 
Djis pensa riba Noni Nico- 
laas ku su Nicolaas Store, 
Djidji Martinus ku su kom- 
pania di konvoi i agensia 
funerario, Papa Pourier i 
Buchi Martijn ku nan bar- 
nan den San Nicolaas, 
Wichi de Palm (fundadó di 
Palm Tours), Hubert (Lio) 


Booi aktivo riba tereno kul- 
tural, Nechi Hart etc. 
Mas aleu ta bon pa men- 
shoná ku den dékadanan 
setenta i te ku meimei di 
ochenta, hóbennan boneria- 
no tabata bai presta nan ser- 
visio militar na Aruba. 
Loke hopi hende no sa 
ta ku añanan pasá un grupo 
di hòmber boneriano a bini 
kòrta sentebibu na Bonei- 
ru, pasobra riba e isla aki 
mes no tabatin sufisiente 
kòrtadó. 


Stipulashon definitivo resultado elekshon 
23 di mart 2023 

Zhung Kong B.V. 

- 5 metselaar 
- 5 timmerman 


-mester tin 2 aña di eksperensia 


Mas inf. tel. nr 717-7672 


KRALENDIJK – Tin 
situashonnan straño na Bo- 
neiru relashoná ku nòmber 
di kaya. Por ehèmpel tambe 
e echo ku tin fayonan or- 


tográfiko garafal den basta 
nòmber di kaya, manera 
Kaya Francia (Fransia), 
Kaya Norwega (Noruega) i 
Kaya Spanja (Spaña). Pa no 


papia mes di falta di aksènt 
riba nòmbernan manera 
Kaya Barí i Kaya Tambú. 
Resientemente un ha- 
bitante di e sitio konosí 
komo Plenchi Makamba a 
informá BONERIANO ku 
e kaya ku ta drenta i sali e 
bario tabatin un bòrchi ku 
ta indiká ku Kaya Klenku. 
Sinembargo tin hende a 
kita e bòrchi i pone e bòrchi 
Plenchi Makamba. 
“Nos no sa ken e hasi 
esaki? Ta gobièrnu mes 
a kambia e nòmber di e 
kaya aki i yam’é Plenchi 
Makamba. E kos aki por 
sosodé sin mas?”, e habi- 
tante ta puntra. Parse ku a 
duna e kaya aki nòmber di 
Kaya Klenku tin di aber ku 
echo ku pariba di e bario 
aki tabatin un fòrnu di klen- 
ku di e kompania Herrera i 
Hermanos. Te ainda e res- 
tunan di e fòrnu aki t’ei. 


KRALENDIJK 
– 
Guus Gerritsen ta invitado 
djárason awor den e pro- 
grama Herensia na Bo- 
naire.tv. Gerritsen a biba 
un periodo largu na Bo- 
neiru, Kaya Playa Lechi. 
Masoménos 12 aña pasá el 
a regresá Hulanda pa mo- 
tibu di enfermedat di su es- 
posa, kende mientrastantu 
a fayesé. 
Gerritsen tabata na Bo- 
neiru anteriormente e luna 
aki huntu ku su kompañera 


di bida nobo. Naturalmente 
el a bishitá redakshon di 
BONERIANO, na unda a 
disidí pa hasi un entrevista 
kuné. Den pasado ya kaba 
e tabata den e programa 
Herensia. E biá aki a papia 
kuné mas tantu riba kon a 
sigui despues kuné na Hu- 
landa. 
E programa aki ta es- 
trená djárason awor pa 
12'or di mèrdia. Despues ta 
sigui vários ripitishon du- 
rante tres dia. 
Kaya Klenku a bira 
Plenchi Makamba 


Guus Gerritsen den Herensia 
djárason awor 


Korps Politie Caribisch Nederlands djabierne 17 di mart a bishitá Skol Amplio Papa 
Cornes. Esaki den kuadro di e proyekto ofishi ku grupo 2 tabatin. E muchanan a 
haña splikashon kiko tur un agente polisial ta hasi i puntra tur loke nan ke sa di e 
ofishi. 
KPCN a bishitá Papa Cornes 


Siña di bo historia, kultura 
i naturalesa 


TELBO kanal 70 Flamingo TV kanal 23 

Polítika 


KRALENDIJK- E sla 
mas duru di elekshon Kon- 
seho Insular 2023 ta e kan- 
tidat di voto di Elvis Tjin 
Asjoe. No por konklui otro, 
pueblo a rechasá e partido 
blou. MPB a bai atras ku 
2 asiento mirando ku na 
elekshon 2019 nan a logra 
4 asiento i awor 2 asiento. 
E echo ku Tjin Asjoe a 
logra ‘solamente’ 93 voto 
ta kasi inkomprendibel. Na 
aña 2019 un total di 629 
votadó a depositá konfiansa 


Elvis Tjin Asjoe a pèrdè kara 


den e eks lider di partido 
MPB. E rechaso ta pa e par- 
tido pero Tjin Asjoe ta esun 
ku a pèrdè kara. 
Durante e kampaña polí- 
tiko a ‘tilda’ Tjin Asjoe di 
prinsipalmente kuida in- 
teres di e hulandes oropeo. 
E kambio dudoso den MPB 
di primeramente hasi Tjin 
Asjoe number 3 riba lista i 
despues presidente di e par- 
tido, a sòru pa hopi votadó 
kuestioná motivashon di e 
partido. 


“Elvis a manda Hen- 
nyson bai muri polítika- 
mente”, tabata un ponen- 
sia vários bia skuchá for 
di diferente huki di e arena 
polítiko. Tur esaki sigur no 
a yuda e imágen di Tjin As- 
joe. 
Ramonsito Booi a hiba 
un kampaña personal kontra 
Tjin Asjoe. E no a laga niun 
duda ora e tabata desplegá 
su opinion negativo di e eks 
lider di MPB. 


KRALENDIJK- Bu- 
ladó di kurá, Benito Dirk- 
sz a bai dilanti na voto. 
Por konklui ku el a bai ku 
tur su hendenan i ainda 
haña mas. Na elekshon di 
2019 Dirksz tabata num- 
ber 5 riba lista di Partido 
Demokrátiko Boneriano 
(Demokrat) i a logra 231 
voto. Awor el a bai num- 
ber 3 riba lista di e partido 
bèrdè, UPB i a saka 266 


voto. 
No por deskartá e gra- 
do di influensia ku Dirksz 
tin, mirando ku e ta un ne- 
goshante i naturalmente 
un dunadó di trabou. 
Dirksz ta un persona ku 
semper tabata basta ak- 
tivo komo miembro di di- 
rektiva den organisashon- 
nan sosial. Kiko lo bira su 
ròl awor den UPB? Kisas 
konsehero di partido? 


El a bula kurá ku su hendenan 
Mas voto pa Benito Dirksz 


KRALENDIJK- 
“E 
bon notisia ta i ta keda ku 
e pueblo ta haña e gobièrnu 
ku e meresé”, ta palabranan 
di Suzy Thodé. E ta lider 
di partido polítiko Union 
Revolushonario Boneriano 
(URB). Resultado di elek- 
shon 2023 a demonstrá ku 
pueblo no tin masha kon- 
fiansa den e partido. Ku 
apénas 58 voto URB a sali 
e partido pèrdèdó. Thodé ta 
reakshoná ku lo siguiente. 


Segun Suzy Thodé: 
“Pueblo ta haña e gobièrnu ku e meresé” 


“Kisas no mesora pero al 
final bèrdè ku blou ta sigui 
bati kabes. Papia hopi sin 
hasi nada den koalishon, 
kòrá ta sigui grita sin hasi 
nada den oposishon. Ko- 
rupshon ta sigui, inhustisia 
ta sigui, pobresa ta sigui, 
frustrashon ta sigui. Pueblo 
ta sigui keda víktima ketu 
bai paso ningun hende no 
por kome ni bebe ni paga 
nada ku tur e materialnan 
di propaganda ku nan a 


keda kuné. Tur kos ta sigui 
manera tabata kustumber, 
solamente mas pió. Di 


Guatemala pa guatepeor i 
últimamente ayó Boneiru.” 
Segun Thodé, URB ta 
e úniko partido ku no a 
firma pa e relashon aktual 
ku Hulanda. “Tur a firma 
pa Boneiru sigui manera 
Boneiru ta bai aki. Ta di 
bèrdat meskos nos ta sigui 
‘de mal a peor’, anto riba 
dje di mes birando minoria 
ketu bai. E pueblo ta haña e 
gobièrnu ku e meresé, esei 
ta ko’i selebrá sin stòp. Nos 


ta sumamente kontentu ku 
nos a logra kuminsá trese e 
bèrdatnan kla i raspá dilanti 
den publisidat. Bèrdatnan 
ku ningun otro no tabatin ni 
tin e kurashi pa trese dilanti 
den publisidat. Nos ta sigui 
hasi esei tambe, nos ta sigui 
ku e lucha pa pas, libertat i 
hustisia, pa nos tin tur nos 
derechonan i eksponé 100 
porshento tur e bèrdatnan 
ku al final lo hasi Boneiru 
liber .” 


KRALENDIJK- 
Un 
bia mas James Kroon ta 
demonstrá e forsa di un 
polítiko na momentu ku bo 
ta mantené un liña kòrtiku 
ku e votadó. Ku 1391 voto 
pueblo a mustra apresio pa 
Kroon. E táktika di trese 
Booi den e arena, kisas a 
sirbi positivamente. Apesar 
ku a bin basta zonido for 
di komunidat, ku a desa- 
probá e sistema tradishonal 
i agresivo di Booi pa hiba 
kampaña. 
UPB a trese Jona Chiri- 


Kroon ketu bai e 
hòmber di pueblo 


no-Felida riba lista pa en- 
foká mas riba e parti sosial. 
El a logra 187 voto. Esaki 
sigur no ta un kantidat 
eksepshonal, spesialmente 
si kompar’é ku 1088 voto 
di Nina Den Heyer na aña 
2019. Ámbos polítiko ku 
mesun ‘ekipahe’ sosial. 
UPB a demonstrá un 
fenómeno e kampaña aki. 
A trata na ‘protehá’ Kroon, 
p’esei e no a presentá den 
tur debate òf programa. 
Miéntras otro kandidato i 
Booi a hiba palabra. Esaki 


tabata kuestionabel miran- 
do ku Kroon semper a hiba 
palabra na nòmber di e par- 
tido bèrdè. 
Loke ta remarkabel ta 
e echo ku UPB a enfatisá 
di ta reorganisá e partido. 
Nan ta bai pa hende hóben. 
Esei tabata e motibu ku a 
pidi dr. Esther Bernabela pa 
entregá su stul. Si studia e 
lista di kandidato, por nota 
ku e personanan ku ta pará 
mas ariba, tur ta bakénan 
den polítika. 

+ 
Polítika 


KRALENDIJK- UPB 
ta hasi bon kla ku nan no 
ta pèrdè tempu i warda 
te despues di rekonteo. E 
partido a manda un komu- 
nikado di prensa splikando 
lo siguiente. 
Tumando na kuenta e 
hopi deklarashonnan ku 
a keda trese dilanti últi- 
mo dianan, UPB ta tuma 
e siguiente posishon pa 
loke ta trata formashon di 
un gobièrnu pa Boneiru. 
Ningun partido no a haña 
mayoria apsoluto pues e 
gritu di kambio no ta fundá 
i ta trese bruashon den nos 


komunidat; un mayoria pa 
kambio ta basá riba 5 asien- 
to den eilandsraad. Esaki 
no a keda lográ pa ningun 
partido; e repartishon aktu- 
al ta 3 asiento DP, 3 asien- 
to UPB, 2 asiento MPB 
i 1 asiento M21; partido 
Demokrat ta pidi rekonteo 
di voto loke ta su pleno 
derecho, e rekonteo aki lo 
tuma su tempu. 
E ponensia aki ta trese 
kuné ku no tin sentido pa 
sinta ku partido Demokrat 
na e momentonan aki, paso- 
bra nan tin otro repartishon 
di asiento den mente. Pa tur 


e motibunan menshoná aki 
UPB ta tuma e siguiente 
punto di salida: 
Di aplasá reunion ku 
Partido Demokrat te ora ku 
nan ta satisfecho ku e re- 
sultado di elekshon i pa no 
pèrdè tempu habri komber- 
sashon nan ku Partido MPB 
i M21 pa eksplorá posibi- 
lidatnan di un gobièrnu pa 
Bonaire. Partido UPB ta 
spera ku pueblo tin kom- 
prenshon pa esaki, paso- 
bra nos isla no ta benefisiá 
ku hopi tempu ta bai den 
rekonteo i formashon di un 
gobièrnu nobo. 


UPB no ta pèrdè tempu 


KRANDELIJK- Noel 
Janga di Evidensia Real ta 
duna un análisis di koali- 
shon komo konsepto. 
Un di e nifikashon di 
koalishon ta, un identidat 
kreá dor di e union di par- 
tidonan ku a yega na un 
akuerdo mutuo pa traha pa 
logra propósitonan komun. 
Pa bo forma un koali- 
shon fuerte e partidonan 
ku ta bai partisipá mester 
ta dispuesto di respetá otro 
komo persona, nan don i 
kualidatnan, konosementu 
i aktitut. Bo mester ta kon- 
siente ku ora bo ta bai traha 
pa un propósito komun bo 
opinion personal no ta esun 
final pero e desishon ko- 
mun di e grupo. 


E desbentaha i 
bentaha nan di un 
koalishon nobo. 
Tur esnan ku a lesa òf 
a skucha e programa di 
gobernashon presentá pa 
PDB por a tuma nota ku ta 
wòrdu papia di un deseo pa 
goberná 12 aña largu. Esa- 
ki ta pa motibu ku ta prak- 


Análisis di Evidensia Real 


tikamente imposibel pa por 
logra tur promesanan den 4 
aña di gobernashon. 
Aktualmente 
nos 
tin 
un koalishon entre MPB i 
UPB. Ku ta sintá pa 4 aña 
kaba. Hopi kosnan ku a 
wòrdu primintí no a wòrdu 
kumpli. Pasobra kisas a 
pone prioridatnan na posis- 
honnan robes. Esaki ta pone 
ku bo por a mira franka- 
mente ku e tabata tin efekto 
negativo den e komunidat. 
MPB un di e miembronan 
di koalishon ta un ehèmpel 
di esaki. E evidensia ta ku 
el a bai atras drástikamente 
na voto. 
Esaki no ta nifiká ku 
nan no ta kualifiká. Simple- 
mente nan prioridatnan no 
tabata na lugá korekto. 
E pueblo a sinti falta di 
nan atenshon. E otro par- 
tido di koalishon ta UPB. 
Tin sufisiente evidensia 
ku nan sí a traha pa e ko- 
munidat aki konforme nan 
posibilidatnan ku nan taba- 
ta tin. Esaki tambe a wòrdu 
reflehá den e oumento di 
votonan pa ku UPB. 


E desbalanse aki den e 
koalishon aktual ta un di 
e motibunan ku a pone ku 
gran parti di siudadanonan 
a pèrdè speransa den e ko- 
alishon aki. I esaki tin sigur 
di aber tambe ku algun 
karakter i aktitutnan di si- 
erto personanan ku kier a 
imponé nan pensamentu- 
nan personal ariba boluntat 
di pueblo. 
Esaki no nesesariamente 
mester nifiká ku e koalishon 
aktual ta malu den su totali- 
dat. Sino ku algun pion den 
e koalishon a kometé eror- 
nan grave. 
Manera mi a bisa kaba 
ku ta difísil pa logra tur 
metanan di gobernashon 
primintí den un periodo 
kòrtiku. Aktualmente mi 
ta sigur ku tin un struktura 
di gobernashon trahá ku a 
duna sierto resultadonan 
i tin plannan kla kaba pa 
sigui ku e desaroyonan. 
Influensia di kambio di 
koalishon. 
Ta bon pa evaluá kiko a 
bai robes i ken ta e kousan- 
tenan. Asina kambia e loke 


ku a bai robes i esnan re- 
sponsabel pa ku esaki. 
Mi ta referí na e struk- 
tura interno di e koalishon 
aki. 
Si esei sosodé i ta tenien- 
do na kuenta ku opinion di 
pueblo, trahando asina un 
plan di akshon nobo lo por 
ta benefisioso pa hende. 
Nos no por laga tam- 
poko nan eksperensia riba e 
tereno di gobernashon afó. 
Pasobra mester keda 
konsiente ku un kambio 
den e struktura interno di 
koalishon aktual por trese 
hopi kosnan kuné ku por 
stroba e desaroyonan. E de- 
saroyonan aktual i planifiká 
lo por wòrdu aselerá ku un 
koalishon nobo pero tambe 
mester keda realístiko ku 
e posibilidat tei ku kosnan 
por stanka te asta para. Pa- 
sobra mester bai tuma tem- 
pu atrobe pa forma un koal- 
ishon ku un struktura nobo. 


Kiko por ta motibunan 
ku un partido por bira mas 
popular? 
Nos tur ta konsiente ku 
partido PDB ku a risibí 
3978 tin un periodo basta 
largu pafó di koalishon. Ku 
eksepshon di algun lunanan 
òf aña ku nan tabata aktivo 
den koalishon. 
Mirando e desepshon ku 
MPB a trese pa su falta di 
atenshon i tambe e move- 
mentu di piesanan klave for 
di e partido, ku a kita nan 
sosten di e partido aki a 
pone ku hopi a kambia bai 
den un otro direkshon. 
PDB su lider Clark 
Abraham a risibí 1635 voto. 
Loke ku ta hasié e persona 
ku a risibí mas voto. 
E motibu dikon esaki 
por ta posibel ta pa e forma 
kon e tabata profilá den 
oposishon. Probablemente 
esaki a pone hopi hende 


pone konfiansa den PDB. 
E konosementu di Abra- 
ham di e materia polítiko i 
su presentashon den KI na 
banda di oposishon a kousa 
ku e PDB a risibí un chèns 
di pueblo pa goberná. La- 
mentablemente e sosten no 
tabata sufisiente pa duna 
PDB e kontrol apsoluto pa 
ku gobernashon. 
Bo por bisa ku te na e 
momentunan aki tur e 3978 
votonan lo por ta pòrnada 
si e koalishon aktual disidí 
di mantené nan relashon. 
Nada lo no por wòrdu hasi 
pa kambia esei. Pasobra ta 
e lei den konstitushon Hu- 
landes ku ta vigente aki na 
Boneiru tin e último pa- 
labra. 


Posibel formashon di 
koalishon 
No por deskartá e chèns 
ku UPB i MPB lo por man- 
tené nan posishonnan den 
koalishon. Dikon? James 
Pablo Kroon a deklara na 
vários okashon ku nan ta 
deseá di tin liderato di koal- 
ishon. E situashon aktual a 
pone e deseo aki kompleta- 
mente dilanti di Kroon. 
Na e momentunan aki 
Kroon i Thielman ta e ber- 
dadero ganadornan di e 
elekshon aki, sin importá 
ku MPB a bai atras na voto 
i asiento i UPB a bai dilanti 
na voto i asiento. Na e mo- 
mentunan aki e desishon 
final ta den nan man. Nan 
dos por disidí di mantené 
nan relashon pa kontinuá 
ku e desaroyonan sin mu- 
chu kambio. Nan mester a 
siña di e motibu di reklamo 
di parti di pueblo den nan 
direkshon i ahustá nan po- 
sishon i stipulá un direk- 
shon mas konforme e bo- 
luntat di e pueblo. 
Evidensia Real. Notisia 
Konfiabel!!! 

Programanan di Bonaire.tv 
TELBO kanal 70 
Flamingo TV kanal 23 


Reflekshon di Siman 
TORMENTA I ATVERSIDAT LO 


PRESENTÁ; UNDA BO ENFOKE TA? 
“Pasobra ku Bo mi por kaba ku un ehérsito; i ku mi Dios mi 
por bula ofer di un muraya.” Salmo 18:29(BS) 


Na unda bo enfoke ta ora tormenta o atversidat presentá? 
Riba e tormenta òf riba Señor Hesus ku ta huntu ku bo? 
Riba e atversidat o riba Señor Dios ku t’ei presente pa karga 
bo, sostené bo i yuda bo? 
Ku bista riba Dios i Su promesanan, bo ta pasa den e tor- 
menta ku fe i konfiansa. Ku un kurason fihá ku Dios ta Todo- 
poderoso i Presente huntu ku bo. Ku Dios ta bringa e bataya 
pa bo konforme Su Santu boluntat. 
Enfokando riba e tormenta nos ta pasa ku miedu, duda i 
kehamentu. 
Konfiando Dios no ta nifiká ku e tormenta ta fásil? Nò, ap- 
solutamente ku nò. 
Tormenta o atversidat: e nòmber mes ta bisa tur kos. Ta 
deskribí un suseso o situashon sumamente difísil i hopi bes 
e resultado por ta devastado. 
Ta importante pa konsiderá ku miéntras nos ta na bida, tor- 
menta, atversidat o problema ta bini. Pegá ku Dios i ku bista 
riba djE, bo ta risibí Su sosten, Su pas i Su direkshon. 
Salmo 18:34a ta bisa ku E ta tren nos mannan pa batayá, 
esei E ta hasi dor di diferente pruebanan. I e versíkulo di 
awe ta sigurá nos ku huntu kunÉ nos por bula ofer di un 
muraya. Ken mas mihó pa yuda nos krese meimei di situ- 
ashonnan atverso. 
Señor ta ku nos meimei di situashon atverso. 
Miralda Paula-Frans 
Produkshon PGM 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Aktualidat: 
Sendion Balentin i Rogen Pineda 
13.00 Aki Bonaire: 
Desvelo di bustu Broertje Janga 
14.00 Herensia: 
Jaime i Louisa Emerencia 
15.00 BAPA: 
Ruthy Vrieswijk Bergen 
16.00 Herensia: 
Pedro (Toni) Coffie 
17.00 Aki Bonaire: 
Gielmon (Funchi) Egbregts 
18.00 Herensia: 
Anna Sophia Wong Loi Sing-Coffie 
19.30 Puerto Latino: 
Luis Zárraga 


20.00 Herensia: 
Astrid Therese Muller 
21.00 Aki Korsou: 
Izaline Calister 
22.00 Herensia: 
Harold (Papi) Martina 
23.00 BAPA: 
Mariette Oosterhoff 


KRALENDIJK – Tin 
un fenómeno straño alrede- 
dor di e tanki konosí komo 
Takutiá situá meimei di e 


Fenómeno straño na tanki di Takutiá 


anterior plantashi Bolivia. 
Resientemente durante un 
rekorido ku Meine Breem- 
haar, doño di Bolivia, a 


realisá den e region aki 
huntu ku Bòi Antoin, nan a 
topa ku basta paña di bisti 
kologá den palu i mata al- 
rededor di e tanki Takutiá. 
Breemhaar kier a tende 
historia oral relashoná ku 
Bolivia. Antoin a tene en- 
trevista den pasado ku hopi 
hende 
tokante 
Bolivia. 
Por ehèmpel tin un seri di 
sinku programa ku Buchi 
Frans. A kore kuné henter 
e plantashi, parando na si- 
erto sitionan pa a konta. 
Por ehèmpel na pos, dam 


i tankinan, pero tambe na 
kueba i ruina ku ta bisa algu 
di e plantashi. 
Durante e rekorido a 
yega tambe na e dam di Ta- 


kutiá, na unda a topa ku e 
fenómeno straño aki. Ken i 
pakiko a kologá e pañanan 
di bisti alrededor di e tanki 
aki no ta konosí. 

A konkluí programa di TV 'Boneiru 
Ta Vota' ku éksito 


KRALENDIJK 
– 
Djaweps último a trans- 
mití e último episodio di 
'Boneiru Ta Vota', un siklo 
di programa tokante elek- 
shon pa Konseho Insular 
na Boneiru. Por a mira e 


programa dos siman largu 
bibu na entre otro kanal 24 
i e página di Facebook di 
NOS TV. 'Boneiru Ta Vota' 
a karakterisá su mes komo 
un 
‘late-night-talkshow’ 
interaktivo tokante aktuali- 


dat, polítika i e elekshon di 
15 di mart. Kada biaha dos 
polítiko i un persona for di 
komunidat tabata na mesa. 
Produkshon i presentashon 
tabata na enkargo di Jerice- 
tte Moniz. Miradónan di e 


programa a sera konosí ku 
tur partido polítiko i kandi- 
dato i nan puntonan di bista. 
Tambe nan por a hasi pre- 
gunta via WhatsApp. Riba 
e dia di elekshon, tabatin un 
transmishon 
maratóniko, 


kaminda henter dia nòn- 
stòp un ekipo kompleto a 
duna relato bibu. Mirando 
reakshonnan ku a drenta, 
esnan ku a mira e programa 
a apresiá tantu e talkshow 
komo e relato bibu. 

Demokrat 

Studia na Hulanda? 


Bo kier bai studia na Hulanda e aña eskolar 
2023-2024 benidero? E ora ei guia finansiero i/òf 
práktiko ta hopi importante. 


Registrá promé ku 31 di mart 2023 pa bo bin na 
remarke pa un Opstarttoelage ku guia di RCN 
Studiefinanciering inkluí. 


Si bo tin kualke pregunta òf bo ta desea 
mas informashon, manda un meil na 
studiefinanciering@rijksdienstcn.com òf yama 
nos na 715 8704. 


E torno di misa di Coromoto ta kedando kla. Ta kes- 
tion di algun dia mas pa e trabounan terminá i instalá 
e dos klòknan (Ludovico i Paulita) bèk. Parokianonan 
mes a aportá finansieramente pa gran parti pa hasi e 
trabounan aki. E torno tabata den kondishon deplor- 
able i mester a drech’é. 


Torno di misa Coromoto 
kedando kla 


KRALENDIJK – Mas i 
mas ta tendiendo ku lo bai 
traha un stadion nobo na 
Subí Blanku, na unda e fèlt 
di Snip ta situá. Diputado 
James Kroon a atmití ku 


Stadion nobo na Subí Blanku 


esaki a bini na diskushon 
últimamente 
na 
vários 
okashon, pero ainda ningun 
desishon no a kai. 
Stadion di Playa ta den 
kondishon deplorabel ku 


ta eksigí hopi mantenshon. 
Espasio pa stashoná outo 
dilanti e stadion aki tambe 
ta deplorabel, miéntras ku 
el a kombertí den un lugá 
pa pone kònteiner. 


Último añanan no ta or- 
ganisando kampionato di 
futbòl mas na Stadion di 
Playa. 
E weganan ta tuma lugá 
den Stadion Antonio Treni- 
dad na Rincon, ku a keda 
kombertí den un stadion 
moderno ku tur fasilidat. 
Kroon: “Enberdat futuro 
di Stadion di Playa ta den 
diskushon pa basta tempu 
kaba. Opshon ku a bini 


dilanti ta pa bash’é abou i 
traha un stadion nobo na 
otro sitio. Ta bèrdat ku a 
pensa riba e sitio na Subí 
Blanku.” 
Na e momentu aki no ta 
usando e tereno di deporte 
na Subí Blanku mas. Kabri- 
tu i buriku ta praktiká nan 
deporte di ‘kome yerba’ 
riba e tereno aki. 
Mas pa nort ta praktiká e 
deporte di bolas. 

Awèl sí. Pasobra Norbert a 
haña demasiado voto. Mester 
tin kachó ku a slùip drenta. 


Mester investigá ku si no 
tabatin kachó a vota den 
elekshon siman pasá. 


Despues di un par di 
siman turbulento tras 
di lomba, awe bida ta 
suponé di bini bèk na 
normalidat riba dushi 
Boneiru, 
manera 
mi 
amiga Morela sa yama 
nos isla. Morela Ster- 
ling tabata kolumnista 
di Extra den pasado. Su 
kolumna tabata titulá: 
“Esta dushi Boneiru ta”. 
E tabata skirbié na hu- 
landes i mi tabata hasi 
e tradukshon. 


*** 
Loke mi ke bisa ta ku 
elekshon ta tras di lom- 
ba. Demokrat a gana na 
voto, pero di otro banda 
a keda na kuater asien- 
to, loke no ta sufisiente 
pa nan so goberná. 
Nan mester buska un 
partner di koalishon, 
loke difísilmente nan lo 
bai haña. 


*** 
Boso a ripará kiko nos 


amigunan 
Monchi 
ku 
Tonchi por hasi? Nan a 
pone Boneiru aribabou 
siman pasá. Tin komen- 
tario indikando ku nan a 
yuda influensiá resultado 
di e elekshon di siman 
pasá djárason. Mi no sa 
i niun hende no sa. Echo 
ta ku Nina den Heyer i su 
grupo a kue nan ekspre- 
shonnan tokante ‘hende 
desente’ tene duru i asta 
a saka tishùrt (#desente) 
ku ta referí na loke M&T 
a papia. Esaki ta demon- 
strá forsa di karikatura 
den korant. M&T ta loke 
sabínan ta yama awen- 
dia ‘influencers’. Un kos 
sí. Tiki ta esnan ku a 
komprondé e profundi- 
dat di loke M&T a bisa. 


*** 
Despues 
di 
‘selebrá’ 
elekshon ku baliamentu 
(Rincon Boys etc), pita- 
mentu di outo, asta brin- 
gamentu (na sede di 
UPB) etc etc ta bini pron- 


to ‘Dia di Rincon’. Otro 
evento di selebrashon. 
Parse ku e selebrashon 
aki lo ta grandi atrobe. 
Parse ku ‘Dia di Rincon’ 
lo bai na e nivel ku e ta- 
bata ántes. 


*** 
Resientemente 
tabatin 
inskripshon pa e festi- 
val di kanto den kuadro 
di ‘Dia di Rincon’. Mi a 
tuma nota ku tin un kan- 
tidat rèkòrt di kantante 
ku a inskirbí pa parti- 
sipá na e festival aki i 
ku probablemente lo bai 
mas ku un anochi. Kasi 
sigur un dje dianan aki 
Glenn Coffie ta yamami 
pa pidi mi sinta atrobe 
den kuerpo di hurado. Ta 
algu ku mi ta hasiendo 
pa hopi aña kaba. Bro- 
ertje Janga a yega di pidi 
mi sinta komo hurado for 
di e promé festival aki , 
tené riba e esenario di 
Rancho Don Pedro, na 
kua okashon Sella Mo- 
lina gana. 


*** 
Mi ta sinta den hurado 
pa husga kontenido di e 
kansionnan. Mira si tur 
kos ta kuadra. Un ehèm- 
pel simpel. Si un parti- 
sipante kanta tokante 
kimamentu di kalki i e 
menshoná ku tabata usa 
palu di wayaká pa kima 
kalki di mes mi ta vota 
kontra, pasobra e no 
ta klòp. I si un kantante 


kanta tokante trahamen- 
tu di karbon i menshoná 
ku nan tabata kap palu di 
sia pa hinka den fòrnu di 
karbon e ta fout. I esaki 
ta konta pa hopi otro kos. 


*** 
Mi por reklamá ku mi tin 
bon konosementu di his- 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


toria, kultura i topogra- 
fia alrededor di Rincon. 
Informashon ku mi a 
haña entrevistando al- 
gun shen hende di e 
bario i tambe studia 
buki i otro fuente. Pues 
mi sa mi stòf tokante 
Rincon. 
*** 


Nina den Heyer i Renata Domacassé ku flanèl di 
#desente, inpirá pa Monchi ku Tonchi. 

ARUBA 
KÒRSOU 


W I L L E M S TA D - - 
Djárason 15 di mart sen- 
tral di polis a risibí infor- 
mashon ku un aksidente 
mester a tuma lugá riba 
Caracasbaaiweg na altura 
di un kompleho di aparta- 
mentu. Na yegada di polis 
nan a topa ku un vehíkulo 
ku tres persona i un di e 
personanan ku tabata sinta 
patras den e vehíkulo no ta 


duna señal di bida. 
For di e investigashon 
preliminar ku polis a hasi 
na sitio a resultá ku e dama 
shofùr lo mester a pèrdè 
kòntròl riba stür i a bai ak- 
sidentá den un palu di lus. 
Ambulans ku a presen- 
tá na e sitio no por a hasi 
nada pa e víktima debí na 
e múltiple leshon ku el a 
risibí na su kabes. 


Alrededor di 00.15’or 
a detené e dama shofùr di 
e vehíkulo D.v.d.W., di 29 
aña di edat nasé na Kòrsou, 
pa mas investigashon. 
Na e sitio dòkter di polis 
a konstatá morto di e hòm- 
ber Gilles Van der Burg, 
nasé na Hulanda, dia 16 di 
ougùstùs 1966. 
Investigashon 
den 
e 
kaso aki ta kontinuá. 


W I L L E M S TA D - - 
Personal di Divishon di 
Krímen 
Organisá 
riba 
djaweps 16 di mart a tene 
un entrada hudisial na 
un adrès den Zumbu, en- 
konekshon ku violashon 
di lei di droga. Durante 
di e entrada hudisial polis 
a haña i konfiská un kul- 
tivashon di matanan di 


mariwana. 
Na sitio detené e hòm- 
ber sospechoso I.G.C.G., 
di 22 aña di edat nasé na 
Venezuela. 
A 
presentá 
e 
sos- 
pechoso dilanti un fiskal 
ouksiliar ku despues di 
interogashon a ordená su 
enkarselamentu pendiente 
di mas investigashon. 


WILLEMSTAD – Re- 
sientemente, outoridatnan 
di Aviashon Sivil di Kòrsou 
i Trinidad & Tobago a bai 
di akuerdo ku kontenido 
di un akuerdo bilateral pa 
servisio aéreo nobo entre 


e dos paisnan. Outoridat di 
Aviashon Sivil di Kòrsou a 
enkabesá e delegashon di 
Kòrsou. E akuerdo nobo 
aki lo remplasá e akuerdo 
bieu di 1997 ku tabata riba 
nòmber di Antias Hulandes. 


E akuerdo nobo aki 
ta unu di karakter liber i 
‘state-of-the-art’. Esaki ta 
enserá ku kompanianan di 
aviashon di tantu Kòrsou 
komo di Trinidad & To- 
bago awor lo por ofresé 


servisionan aéreo entre e 
islanan aki sin limitashon, i 
segun ku nan mes ta husga 
esaki komersialmente. Tur 
esaki teniendo kuenta ku 
kumplimentu ku reglanan 
i standartnan internashonal 
di seguridat. 


Seguidamente 
Kon- 
seho di Minister di Reino 
Hulandes mester aprobá e 
akuerdo aki, i representan- 
tenan ofisial di kada pais ta 
firm’e. E proseso aki total 
lo por dura masoménos 3 
luna. 


WIL L E M STAD- - 
Kontinuando ku un inves- 
tigashon relashoná ku un 
kaso di ladronisia, falsi- 
fikashon di dokumentu i 
menasa, polis a hasi de- 
tenshon. 
Djasabra 18 di mart 
2023riba òrdu di Mini- 
sterio Públiko, polisnan di 
e Departamento di Asun- 
tunan Interno di Kuerpo 


Polisial Kòrsou (BIZ), a 
hasi un detenshon. Ta tra- 
ta di un agente polisial fe- 
menino A.E.M., di 48 aña 
di edat nasé na Kòrsou, pa 
e kaso ariba menshoná. 
A 
presentá 
e 
sos- 
pechoso dilanti un fiskal 
ouksiliar ku despues di 
interogashon a ordená su 
enkarselamentu pendiente 
di mas investigashon. 


W I L L E M S T A D - 
-Djadumingu 19 di mart 
den oranan di mardugá, 
sentral di polis a risibí in- 
formashon di un kaso di 
tiramentu ku a tuma lugá 
na Plasa Hariri/Rotònde 
Palu Blanku. A dirigí uni- 
dat polisial na e sitio i na su 
yegada a enkontrá un hòm- 
ber drumi abou ku no ta 
duna señal di bida. 


For di un investigashon 
preliminar a sali na kla ku 
pa motibu te ainda desko- 
nosí lo mester a tuma lugá 
un tiroteo i bala a alkansá e 
víktima na parti ariba di su 
kurpa. Ambulans ku a yega 
na e sitio no por a hasi nada 
mas pa e víktima. 
Dòkter di polis a yega 
na e sitio i a konstatá morto 
di e hòmber Niven Clem- 


ens Patrick Van Thijs nasé 
Kòrsou dia 16 ougùstùs 
2000. 
Na e sitio polis a haña i 
konfiská e siguiente artíku- 
lonan ku ta di importansia 
pa e investigashon. Ta tra- 
ta aki di un vehíkulo ku e 
víktima tabata okupá,arma 
di kandela i algun kashi di 
bala (huls). Investigashon 
den e kaso aki ta kontinuá. 


WILLEMSTAD--Re- 
lashoná ku un kaso di mal- 
trato relashonal ku a tuma 
lugá djasabra dia 18 di mart 
atardi den Kaya Kura Pie- 
dra, kaminda un hòmber lo 
a maltratá su èks pareha, 


Aksidente ku morto i detenshon 
Detenshon i konfiskashon 


Entre Kòrsou i Trinidad & Tobago 
Akuerdo bilateral nobo 


polis a hasi detenshon. 
Djadumingu 19 di mart 
mainta riba òrdu di Fiskal 
di Ministerio Públiko polis 
a hasi detenshon di e hòm- 
ber 
sospechoso 
G.G.S., 
nasé na Kòrsou di 22 aña 


di edat, pa e maltrato ariba 
menshoná. A presentá e so- 
spechoso dilanti un fiskal 
ouksiliar ku despues di in- 
terogashon a ordená su en- 
karselamentu pendiente di 
mas investigashon. 


Relashoná ku maltrato relashonal i ladronisia 
Detenshon den Kura Piedra 


Pa ladronisia, falsifikashon di dokumentu i menasa. 
Detenshon agente 
femenino 


Kaso di tiramentu 
ku morto 


Caribbean Services General 
ta buska 
- 2 metselaar 


Inf. tel. nr 717-9900 òf mail: 
mmms847@hotmail.com 


Yomar Schoonmaakbedrijf 
B.V. 
ta buska 
- 3 dienstverlening en zorg 


Inf. tel. nr 785-1710 


Editorial Sousa-Alexander ea Ra B.V. 
ta buska 
- 1 kosedó industrial i 
operadó di fabrika di paña 
-mester tin 2 aña di eksperensia, no ta indespensabel, 
formashon téknika na konfekshon textil. 
Pa mas info yama 
Janeth de Sousa-Gomes na 717-1806 


Peña Traha Pa Bo B.V. 


ta buska 


- 4 metselaar 


Inf. tel. nr 785-3119 


Bonaire Jeugdschaakclub ta produsí 
kampionnan 
Den e torneo ABC 2023 siman pasá, dos hóben di 
BJSC a titulá kampion di ahedres. Adriaan 
Fernández i Daphne Smeets. Otro hóbennan ku a 
saka bon resultado tabata Daniel Fernández i Maria 
Camila Suares. Un danki na Tamaris Pikeur, Charles 
Lonmt i Kathiuska Fernández pa nan koperashon i 
Indebon pa e konfiansa. Por bira miembro di e klup 
yamando 796-9660 òf mail serapiopop@gmail.com 

yamando 796-9660 òf mail serapiopop@gmail.com 

ARUBA 
ARUBA 


Fiscal a exigi 3 aña di prison pa G.H. 
Senjal bon cla cu no ta tolera cu ta perhudica turismo 
ORANJESTAD 
-- 
Corte di Husticia a trata e 
caso penal cu Ministerio 
Publico a cuminsa con- 
tra e homber Dominicano 
G.H.(44), sospechoso di 
“skimming” (copia credit 
cards). A exigi 3 aña pa e 
acusado. Por a compro- 
nde cu Fiscal ta haya G.H. 
culpabel y a exigi 3 aña 
di prison. El a mustra cu 
American Express a haci 
denuncia na Polis di Aruba 
cu a hit nan 184 mil dollar 
cu credit cards falso. 
E acusacion cu Fiscal a 
presenta den Corte contra 
G.H. biba na Aruba, ta cu 
entre Juli 2021 y Septem- 
ber 2022, a “skim” cantidad 
di credit cards. Tambe Fis- 
cal ta acusa G.H., di ta for- 
ma parti di un organizacion 
criminal. 
Durante tratamento di 
e caso, G.H. a bisa Hues 
cu un tal Alex y Diego a 
aserk’e pa saca potret di 
credit cards y lo paga 20 
dollar pa potret. G.H. a bisa 
Hues cu e conoce Alex pa 
basta tempo y door di esey, 
el a accepta e oferta. G.H., 
kende tabata traha e tempo 
ey den un restaurant, tabata 
coy e credit card di clien- 
tenan pa bay cash y tabata 
saca potret di esaki manda 
pa Alex y Diego. 


Denuncia 
Hues a mustra cu tin 
denuncia di American Ex- 
press na Polis di Aruba. 
Nan a informa cu tin 21 
raport fraudulento di credit 
cards cu a suma 184 mil 
dollar. Ta asina cu tin has- 
ta potret di un persona cu 
a haci uso di e credit card 
falso na Miami. 
Investigacion di Polis a 
mustra cu 16 di e fraudenan 
ta haci door di G.H. kende 
e tempo ey tabata traha na e 
restaurant. G.H. a bisa cu e 
ta admiti di a saca potret di 
credit cards. El a desmenti 
cu e potret saca na Miami 
ta di dje. El a bisa cu nunca 
el a bay Miami. 


Segun G.H., na dado 
momento e kier a stop, pero 
el a wordo menaza. Hues 
a puntra G.H. kico tabata 
e intension di saca potret 
di credit cards. G.H. a bisa 
Hues cu e momento ey e 
no tabata sa kico tabata nan 
intension. Awor e ta realiza 
cu loke el a haci ta malo. 


Detencion 
Relaciona cu e inves- 
tigacion, ora cu a detene 
G.H. na su cas na Septem- 
ber 2022, miembronan di 
Recherche a haci investiga- 
cion den e cas y a bin haya 
un aparato cu ta wordo usa 
pa skimming, esta copia in- 
formacion di credit cards. 
Tambe a haya un laptop 
cu tin un programa special 
aden. 
Segun G.H. e no a usa 
e aparato. El a keda saca 
potret pero ora nan a pidi pa 
haci mas cos el a nenga. E 
tabata manda potretnan pa 
un tal Diego y Alex. Segun 
G.H. na dado momento nan 
a menace di mata su tata 
cu ta ciego y su famia. El 
a bisa cu na dado momento 
nan a yam’e y laga su tata 
papia cun’e. Esey ta pa 
mustra G.H. cu nan sa unda 
su tata ta biba. Segun G.H., 
e tabata saca potret di credit 
card di mesanan cu e tabata 
sirbi. 
Ta asina cu den e cellu- 
lar di G.H. a bin haya 1385 
potret di credit card cu el 
a saca. Segun G.H. e no a 
haci’e pa placa. El a bisa 
Diego y Alex pa manda 
e placa Santo Domingo, 
riba cuenta di G.H. su ru- 
man muher. E ta calcula 3 
mil dollar, nan lo a manda 
Santo Domingo. Ta asina 
cu G.H. a haya e aparato 
di skimming y e laptop 
for di e duo. Segun G.H., 
Alex a bis’e cu nan ta haci- 
endo esey na Curacao, Sint 
Maarten tambe. 
Fiscal bisa cu investiga- 
cion a mustra cu G.H. a 
saca 1385 potret. Esey ki- 
ermen cu G.H. a haya mas 


o menos 30 mil dollar y 
no e 3 mil dollar cu G.H. 
ta bisa. El a sigui bisa cu a 
haya aparato di skimming y 
laptop pa haci cosnan. Pero 
tin combersacion cu Diego 
cu ta mustra cu G.H. taba- 
ta manda potret via laptop 
tambe. 


Fiscal 
Fiscal a bisa Hues cu e 
caso aki a cuminsa ora cu 
American Express a haci 
denuncia na Polis di cu a 
usa credit cards falso y hit 
184.190 dollar. Esaki na un 
restaurant na un Hotel. Re- 
laciona cu e denuncia, dia 
21 September 2022 G.H. a 
wordo deteni y den camber 
a haya un aparato di skim- 
ming y un laptop. Fiscal a 
mustra cu den cellular di 
G.H. a haya 1385 potret 
saca di credit cards di cual 
308 ta di American Ex- 
press. 


Na opinion di Fiscal, si 
bay conta tur e carchinan 
falsifica ta den miyones di 
dollar a wordo horta. El a 
bisa cu G.H. tin suerte cu 
ta solamente American Ex- 
press a haci denuncia. 
Fiscal a mustra cu sola- 
mente saca potret di credit 
card bo no tin nada. Mester 
di informacion di e carchi y 
data di e carchi pa asina por 
falsifica esaki. Fiscal a bisa 
cu G.H. por nenga di a usa 
e aparato di skimming pero 
tin sospecho cu e tabata usa 
esaki y manda informacion 
riba laptop. 
Fiscal ta haya cu G.H. 
ta forma parti di un orga- 
nizacion criminal cu ta 
dedica su mes cu fraude di 
credit cards. Segun Fiscal, 
ta door di G.H. tur informa- 
cion di credit cards tabata 
wordo manda pa Alex y Di- 
ego den exterior durante 1 
aña y 3 luna. 


Demanda pisa 
Fiscal a anuncia cu lo 
bay cuminsa un caso pa 
kita propiedadnan mirando 
e cantidad di placa cu G.H. 
a gana pa saca potret. Fis- 
cal a bisa cu skimming di 
credit cards ta sumamente 
fastioso tanto pa e usador 
di e credit card y e compa- 
nianan cu ta facilita credit 
cards. Esaki ta mina siste- 
ma financiero y ta afecta 
turismo. 
Fiscal a bisa cu mester 
manda señal bon cla cu no 
ta tolera skimming cu ta 
perhudica turismo di Aru- 
ba. El a exigi 3 aña di pri- 
son pa G.H. Haya cu mester 
manda senjal bon cla cu no 
ta tolera esaki cu ta perhu- 
dica turismo di Aruba. 
Hues, despues di a scu- 
cha defensa di abogado, a 
sera tratamento di e caso y 
a bisa cu dia 6 April 2023 lo 
tin sentencia 


ORANJESTAD 
-- 
Aruba Airport Authority 
N.V., manehado y operado 
di Aeropuerto Internacio- 
nal Reina Beatrix (Aruba 
Airport) ta sigui expande 
su rutanan den Colombia. 
“Nos ta enthusiasma pa 
anuncia cu awe nos aero- 
linea partner, Wingo, a 
cuminsa bende pasashi pa 
y for di nan destinacion 
nobo, Cali - Colombia. 
Wingo ta un partner 
importante y valioso pa e 
aeropuerto di Aruba. Nos 
ta contento cu e ruta y ser- 
vicio nobo for di Cali, Co- 
lombia. Asina nos a habri 
un otro ruta den Colom- 
bia. Nos ta sigui expande 
nos horizonte den Colom- 
bia y nos ta cla pa facilita 
nos partner Wingo den es- 
aki, diversificando nos red 
den e mercado di Latino 
America”, asina Barbara 
Brown, Chief Revenue 


Development & Commu- 
nications Officer na AUA 
Airport a duna di conoce. 
Benta di pasashi desde 
dia 16 di maart 2023. E 
benta di pasashi pa e ruta 
nobo aki awor ta disponi- 
bel riba e website di Win- 
go, esta www.wingo. com, 
of via bo agencia di viahe 
preferi cu ta bende pasashi 
pa Wingo. Entrante dia 1 
di juli 2023, Wingo lo cu- 
minsa bula dos vuelo pa si- 
man directamente pa y for 


di Cali, Colombia, riba 
diaranson y diasabra, cu 
nan avion B737-800 cu 
espacio pa acomoda 189 
pasahero. E operacionnan 
aki ta traduci den aproxi- 
madamente 1500 stoel 
adicional pa y for di Aru- 
ba cu Wingo. Cu e servi- 
cio adicional aki desde dia 
1 di juli 2023, awo Wingo 
lo opera shete vuelo pa si- 
man for di Colombia, tres 
di Bogota, dos di Medel- 
lin y dos for di Cali. 


Wingo a cuminsa bende pasashi 
pa y for di Cali 


Djaluna 20 mart 2023 
17 


ARUBA 
STATIA/SABA/ST. MAARTEN 


THE BOTTOM – E 
tienda di artíkulonan di 
obra di man na Saba, Hand- 
made on Saba, a habri ofi- 
sialmente pa públiko dia 
11 di mart. E tienda ku ta 
keda na Breadline Plaza 
na Windwardside, ta un 
kolaborashon artístiko ku 
a establesé na 2023. Dife- 
rente artista a bini huntu pa 
krea un plataforma pa siña 
i inspirá, miéntras tambe 
proveé un nivel abou di en- 
trada pa stimulá i aportá na 
artistanan lokal. 
Diputado Rolando Wil- 
son ofisialmente a habri e 
tienda dor di kòrta sinta. 


Den su diskurso el a men- 
shoná ku habri un tienda no 
tabata un paso fásil i a tuma 
kurashi i determinashon pa 
logra esaki. 
Wilson a bisa, e ta atmirá 
e grupo di artista i nan dis- 
ponibilidat pa riska kumpli 
ku nan soño. El a indiká ku 
e tienda no ta solamente un 
lugá di hasi negoshi, pero 
tambe e tèstamènt di e vis- 
hon i kreatividat di e grupo. 
Miembro fundadó di 
e kolaborashon di artista, 
Anna Keene, a gradisí tur 
hende pa nan aporte i a bisa 
e ta kontentu ku e tienda a 
kristalisá. 


Keene a bisa el a traha 
ku 15 artista riba e rea- 
lisashon i ta spera ku mas 
lo sigui pa demostrá nan 
talento i kreatividat ku e 
hende na Saba tin pa ofresé. 
Na Handmade on Saba, 
tur artíkulo ta trahá lokal. 
Artistanan lokal ku ta in- 
teresá pa show nan obra, 
por tuma kontakto ku e 
tienda. 


Handmade on Saba a habrí ofisialmente 


THE BOTTOM – Ofi- 
sina Elektoral di Entidat 
Públiko 
Saba 
djaweps 
mainta a bini huntu pa chèk 
e prosèsverbalnan di e dos 
urnanan elektoral, pa asina 
aprobá a resultado di elek- 
shon di djárason 15 di mart. 
Ofisina Elektoral no a haña 


Resultado di elekshon aprobá 


ningun diskrepansia den 
e resultado i konsekuent- 
emente a probá esaki. 
Gezaghebber Jonathan 
Johnson, komo presidente 
di Ofisina Elektoral, a en- 
tregá e resultadonan di e 
urnanan na The Bottom i 
Windwardside. Tabatin dos 


resultado pa urna, unu pa 
elekshon di Konseho Insu- 
lar i unu pa e elekshon di 
Kolegio Elektoral pa Eerste 
Kamer. 
Despues di a kontrolá 
e resultadonan, miembro- 
nan di Ofisina Elektoral a 
firma e dokumentonan. Ta- 
bata presente e dos opser- 
vadónan 
internashonal 
independiente di Organi- 
zation of American States 
(OAS). 


Konkurensia di voto 
E elekshon di djárason 
15 di mart tabatin un konku- 
rensia di voto di 83.64% ku 
1,040 persona ku derecho 
di voto. E konkurensia akí 
tabata mas abou ku e elek- 
shonnan di 20 di mart 2019 


tempu ku e konkurensia di 
voto tabata 92.12% i e kan- 
tidat di persona ku derecho 
di vota tabata 1,078. 
E resultadonan di elek- 
shon ta konfirmá ku 617 
di e votonan bálido di 
1,040 voto bálido, a bai pa 
Windward Islands People’s 
Movement (WIPM), repre- 
sentando 59.33% di e vo- 
tonan. Miembronan ku voto 
eligí pa Konseho Insular ta 
Bruce Zagers ku 191 voto, 
Rolando Wilson di voto 
personal i Eviton Heyliger 
ku 122 voto. 
E partido Party for Prog- 
ress, Equality and Pros- 
perity (PEP) a risibí 324 
voto, 31.15% a optené dos 
asiento. Saskia Matthew ku 
137 voto personal i Hem- 


mie van Xanten ku 26 voto 
personal, a keda eligí komo 
miembro di Konseho Insu- 
lar. E lista blanku di Dave 
Levestone a haña 85 voto i 
no a optené asiento. E par- 
tido nobo, Saba Caring Peo- 
ple Party of Enrico ‘Cuchie’ 
Klaber, a risibí 4 voto. 


Kolegio Elektoral 
Djaweps a anunsiá tam- 
be e resultadonan di e elek- 
shon di Kolegio Elektoral. 
Un kantidat di 496 voto a 
keda depositá, di kua ma- 
yoria, 177 òf 35.69%, a bai 
pa WIPM ku su lider Bruce 
Zagers. 
E konkurensia di voto 
di Kolegio Elektoral tabata 
59.3%. Saba tin sinku asien- 
to di Kolegio Elektoral. 

ARUBA 
HULANDA 


HULANDA 
– 
E 
skarsedat mundial di re- 
medi di diabétis, Ozem- 
pic, ta dura ainda henter 
aña, College ter Beoorde- 
ling van Geneesmiddelen 
(CBG), ta informá. 
E skarsedat a originá 
pasobra e demanda e úl- 
timo tempu a oumentá 
lihé. Ta usa e remedi 
tambe komo medio pa 
baha peso, miéntras e no 
ta aprobá pa esaki dor di 


outoridatnan di remedi. 
Na Hulanda Ozempic 
ta aprobá solamente pa 
hendenan diabétiko i ta 
keda preskribí prinsipal- 
mente pa hende diabétiko 
tipo 2. Kasi 1.1 mion hu- 
landes tin e diagnostiká 
akí. 
E remedi ta redusí 
e imágen di suku den 
sanger. CBG ta atvertí pa 
no usa e remedi sin super- 
vishon di un dòkter. 


Skarsedat remedi di diabétis 
ta dura ainda henter aña 
ROTTERDAM – Yu- 
doka tòp, Roy Meyer, e fin 
di siman ku a pasa a yuda 
na detenshon di ladronnan 
di pakus na Rotterdam. 
Su eksperensia di yudo a 
kuadra aki nan. 
E deportista di 31 aña 
tabata sintá den su outo ku 
su famia momentu ku el a 
mira un personal di siguri- 
dat ta kore tras di dos posi- 
bel ladron di pakus. “Esaki 
a sosodé sinku meter for 
di mi outo. Mi a puntra 
mi amiga sí mi mester bai 
yuda i e la bisá mi: ‘Bai 
nan tras.’ Mi a kore riba 
mea nan tras,” Meyer a 
konta media regional Rijn- 
mond. 
Despues di un persigui- 
shon di un shen meter asi- 
na, e yudoka a logra gara 
un di e hòmbernan. “Mi a 
tené ku un man na su krag 
i e bent’é na suela. El a 


keda drumi nèchi momentu 
ku mi a bis’é pa no laga mi 
bolbe kore un biá mas.” 
E personal di siguri- 
dat por a a logra detené 
e di dos hòmber. Polis a 
tuma e hòmber ku Meyer a 
kue over. “Nan a tuma mi 
deklarashon i a gradisí mi. 


Despues nos a bai kome.” 
Polis a gradisí Meyer 
riba media sosial. “Un 
bunita ehèmpel kon por 
spera yudansa for di un huki 
inesperá,” polis ta skirbi. E 
dos ladronnan segun polis, 
a hòrta 80 euro na kaminda 
den supermarket. 


Yudoka ta flur ladron di pakus 


KRIMPEN AAN DEN 
IJSEL – Durante un promé 
investigashon, ainda no tin 
klaridat di e orígen di morto 
di un detenido den e prizòn 
na Krimpen aan den IJssel. 
Djárason a haña e hòmber 
morto den su sèl. 


Orígen detenido morto den sèl 
ainda sin klaridat 


Polis solamente ta laga 
sa ku ta trata di un hòmber 
di 24 aña sin lugá di biba 
fiho. 
Djárason ya a parse ku 
un kolega di sèl ta keda re- 
marká komo sospechoso. 
Ta trata di un hòmber di 29 


AMSTERDAM – Po- 
lis di Amsterdam djára- 
son anochi a tira dirigí 
durante detenshon di tres 
hóben menor di edat, 
despues di e atrako den 
un kas. Ningun di nan a 
resultá heridá, polis a in- 
formá djaweps mainta. 
Tambe a lòs tiru di atver- 
tensia. 
E hóbennan a kometé 
un atrako armá djárason 


Polis ta tira dirigí 
riba atrakadónan 


den un kas na Gooioord 
na Amsterdam-Zuidoost. 
Aki nan nan a maltratá e 
dos habitantenan i a hui 
ku mas kos. Despues di 
un akshon di búskeda 
kòrtiku, a detené nan, po- 
lis ta informá. A trata e 
habitantenan na e sitio. 
E 
sospechosonan 
djaweps ainda ta será i 
por tin kontakto sola- 
mente ku nan abogado. 


aña di Den Haag. Ainda ta 
interog’é. 
Segun Rijnmond, e ko- 
detenido a nenga anterior- 
mente pa bandoná e sèl di 
e víktima. Finalmente ku 
ayudo di e tim di asistensia, 
a hib’é un sèl isolá. 


Dos detenshon pa froude ku supsidio 


EINDHOVEN – Den 
un investigashon pa froude 
ku supsidio europeo, servi- 
sio di rastreo di Inspekshon 
di Labor a detené dos hu- 
landes. Ta sospechá e hòm- 
bernan di 50 i 55 aña di a 
kometé 
falsifikashon 
di 
dokumento. Dor di esaki fi- 
nalmente nan lo a haña un 
botin di kasi mei mion euro 
dor di entre otro trabou ku 
nunka nan a hasi. 
A detené e hòmbernan 
na Eindhoven i Roermond. 
Huntu nan tabata manehá 
un organisashon i ofisina di 
konseho na Eindhoven. 
Empresanan ku tabata 


en buska di treinen di nan 
trahadónan pa mantené nan 
salú i keda motivá, tabata 
hür e ofisina. E empresanan 


por a hasi apelashon riba 
supsidio europeo momentu 
ku nan involukrá e ofisina 
di konseho di Brabant. 

ARUBA 
DEPORTE 


KRALENDIJK--E tim 
di futbòl veterano, por sièr- 
to un tim bastante aktivo 
ku ta FC Champs, djasabra 
último den oranan di at- 
ardi, den partido ku a tuma 
lugá na Fèlt Elion Flores na 


Amboina, a gana di Hobon 
ku skor di 2-0 den partido 
di futbòl veterano 50+. 
E dos ekiponan veterano 
50+ a hunga un tremendo 
partido kontra otro, di kua 
FC Champs 50+ bai ku e 


viktoria di 2-0 riba Hobon. 
E ekiponan a demostrá 
tremendo futbòl veterano 
na nivel pero tabata FC 
Champs ku a sali di porta 
grandi ku e viktoria di 2-0. 
E golnan di e partido ta- 


FC Champs 2-0 riba Hobon 


KRALENDIJK--E tim 
di sòftbòl veterano 60+ 
di nos isla ku ta Stars Bo- 
naire, fin di siman pasá ku 
selebrashon Dia di Aruba, 
tabata den torneo anual 
Himno i Bandera 2023 di 
Aruba Juniors. 
E torneo aki a tuma lugá 
djasabra 18 i djadumingu 
19 di mart 2023. 
Na e torneo aki a parti- 
sipá timnan di Aruba, Bo- 
neiru i Kòrsou. 
Pul A. 
Stars Bonaire. 
Glovers. 
Aruba Juniors. 
Pul B. 
Los Amigos Kòrsou. 
Astros. 
Surprise. 
Skema. 
Djasabra 18 mart 2023. 


09:30 Glovers vs Aruba 
Juniors. 
11:15 Astros vs Surprise. 
13:00 Stars Bonaire vs 
Glovers. 
14:45 Los Amigos Kòr- 
sou vs Astros. 
16:30 Tigers vs Boomer- 
ang. 
Djadumingu 19 mart 
2023. 
O9:30 Aruba Juniors vs 
Stars Bonaire. 
11:15 Surprise vs Los 
Amigos Kòrsou. 
13:00 2nd Pul A vs 2nd 
Pul B. 
14:45 1st Pul A vs 1st 
Pul B. 
16:30 partido Liga 50. 
Pabien na e ekiponan ku 
a kai den premiashon di e 
torneo. 


KRALENDIJK--Plei- 
òf di biliart bola-8 ta sigui 
e siman aki ku dos par- 
tido mañan djamars 21 i 
djaweps awó 23 di mart 
2023, esaki ku partidonan 
ku ta tuma lugá 19:30 den 
sala di biliart di Kompleho 
Deportivo Jorge Nicolaas 
na Kaya Amsterdam. 


Partido djamars 21 mart 
2023. 
Pa loke ta trata e par- 
tido pa mañan djamars 21 
di mart 2013, riba e dia aki 
ta enfrentá otro e ekiponan 
The Untouchable i Azteca 
19:30 anochi. 
Pa loke ta e partido 
djaweps awó 23 di mart 


2023, riba e dia aki ta topa 
otro e ekiponan La Tropi- 
cana i Mastertouch 19:30 
na Kompleho Deportivo 
Jorge Nicolaas na Kaya 
Amsterdam. 
E partidonan pa e siman 
aki sigur tei bira dos otro 
tremendo 
partido, 
sigur 
hopi interesante por sièrto Stars Bonaire den 
torneo na Aruba 


Plei-òf Bola-8 ta sigui mañan 


Kambia dÒkter di kas? 


Bo mag di skohe! 


Bon kuido ta nifiká hasi e eskohonan korekto. Tambe ora ta trata di bo 
dòkter di kas! Na Kuido i Hubentut Hulanda Karibense (ZJCN) bo por 
kambia di dòkter di kas entrante 1 di aprel. 


Kiko bo mester hasi? 


Informá serka e dòkter di kas nobo si e tin espasio pa bo komo pashènt 
nobo. ‘Download’ e formulario di registrashon riba www.zvkcn.nl. 
Bo por yama tambe (715 8899) òf meil na 
info@zorgverzekeringskantoor.nl pa e formulario. 
Despues yena e kambio riba e formulario i entregá esaki 
promé ku 1 di aprel na ZJCN, Kaya Grandi 91. 


Konfiabel, hustu i aksesibel, esei nos ta sigurá bo! 


bata di Jair Bernabela i Ser- 
vacho Bomba ku a hinka e 
golnan pa FC Champs gana 
Hobon ku e skor di 2-0. 
Djasabra awó 25 di mart 
FC Champs 50+ ta enfrentá 
e ekipo di Tera Blanku 50+ 


pa 5or atardi na Fèlt Elion 
Flores na Amboina. 
Nos ta deseá e ekiponan 
tur klase di éksito den e 
partido. Otro siman nos lo 
bini ku e resultado di e par- 
tido aki. 


rumbo pa yega final di e 
kampionato ku ta un seri 
mihó di tres di kua e ekipo 
ku gana dos wega ta titulá 
kampion. 
Éksito na e ekiponan 
den e plei-òf ku nos sigur ta 


sigui esaki 
hopi djaserka pa abo ta 
bon informá. 
Keda pendiente pa e par- 
tidonan ku falta ainda di e 
plei-òf. 

Kor Flor di Coromoto a selebrá 36 aña di eksistensia. Gregory Goedgedrag a funda e kor aki. Un bon fundeshi. 


Flor di Coromoto 36 aña 


